יקנו את זה. אני מוכן להתערב על זה". "טוב מאוד. אנחנו נהיה מוכנים ליצור בעוד שלושה חודשים ואני רוצה לראות את המכשיר הזה על כל פחית שמסוגלת לצוף יותר מדקה. אדבר אתכם מאוחר יותר, אני צריך לחזור לעבודה" בראון נופף בידו והלך. "אלוהים," עברתי לדבר בעברית, "מי היה מאמין שאני אעשה הדגמה למטורף שרדף אחרינו עם המיאמי". עינת ידעה כמובן את כל מה שקרה בנורפק דרך קשר טלפתי שקיים בינינו באופן לא מוסבר, אך הרגשתי צורך להגיד את זה בקול. אף אחד מהעובדים האחרים של נמושה לא דיבר עברית, כך שיכולתי לחשוף מידע מסווג כי אף אחד לא יבין אותו. "הדפוק הזה מדבר על עמלץ כאילו שהיא איזו צוללת סובייטית בזמן המלחמה הקרה. בסך הכל היינו בדרך לגבות 'דין וחשבון' מחבורה של נאצים. זה לא היה כזה שונה ממה שהאמריקנים עשו באפגניסטן, לפחות מבחינה מהותית. כן, אצלנו נפגעו רק שלושה אזרחים חפים מפשע ובאפגניסטן האמריקנים כיסחו כמה אלפים טובים, אבל למי אכפת. הייתי מת לחייך ולהגיד לו שהקצין הראשון ג'ונס בעל המבטא הדרומי הוא אותו ישראלי עם מבטא ניו-יורקי טהור שעומד מולו. היה מוציא לו קצת את האוויר מהמפרשים. חבל שזה מסווג לעוד שלושים